Diari Oficial de la Generalitat Valenciana


Sumari del DOGV 4669, del 14-01-2004 (2004/24)

RESOLUCIÓ de 22 de desembre de 2003, del director de l'Agència Valenciana de Ciència i Tecnologia, per la qual es prorroguen les beques de formació de personal investigador de caràcter predoctoral, adjudicades en convocatòries anteriors.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4669

Data del DOGV
:   14-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/24


Data del document
:   22-12-2003

Organisme emissor
:   Agència Valenciana de Ciència i Tecnologia

Tipus de document
:   Resolució

Descriptors 

:   * personal d'investigació
    * assignació per estudis
    * ajuda pública
    * suport econòmic

RESOLUCIÓ de 22 de desembre de 2003, del director de l'Agència Valenciana de Ciència i Tecnologia, per la qual es prorroguen les beques de formació de personal investigador de caràcter predoctoral, adjudicades en convocatòries anteriors. [2004/24]
  
La Resolució de 3 de desembre de 2001, del vicepresident segon del Govern Valencià, per la qual es convoquen beques per a la formació de personal investigador de caràcter predoctoral (DOGV núm. 4.143, de 07.12.01), i la Resolució d'11 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen beques per a la formació de personal investigador de caràcter predoctoral per a l'exercici 2003 (DOGV núm. 4.398, de 13.12.02), els respectius annexos II establixen les bases per a la present resolució.
  
La base 16 de l'annex II de l'esmentada Resolució de 3 de desembre de 2001 i la base 14 de l'annex II de la també mencionada Resolució d'11 de desembre de 2002, establixen que el subsecretari de l'Oficina de Ciència i Tecnologia resoldrà les renovacions anuals de les beques que estaran condicionades al compliment de tots els requisits exigits per la convocatòria i, especialment, de les obligacions del becari en la realització del treball.
  
Per tot això, una vegada comprovades les sol·licituds de renovació presentades i, en virtut de les facultats conferides pel Decret 43/2003, de 13 de maig, del Consell de la Generalitat Valenciana, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, modificat pel Decret 130/2003, d'11 de juliol del mateix òrgan (DOGV, de 15 de juliol), i de la delegació de determinades facultats en el director de l'esmentada agència, establida en la Resolució de 16 de maig de 2003, del president d'esta entitat, resolc:
  
Primer
  
Prorrogar les beques per a la formació de personal investigador de caràcter predoctoral, adjudicades en convocatòries anteriors, a les persones beneficiàries que figuren en l'annex I de la present resolució, pel període que s'hi indica, i per un import total de 2.929.546,67 euros, que inclou tant el pagament a les persones beneficiàries,com la dotació addicional única a les entitats on realitzen el treball d'investigació les persones beneficiàries, este queda condicionat a l'existència efectiva de consignació pressupostària suficient a càrrec dels crèdits de la línia de subvenció T4015000 de l'aplicació 66.93.98.399.84 del pressupost de la Generalitat Valenciana per a l'exercici 2004.
  
Segon
  
Desestimar les sol·licituds de pròrroga de les beques per a la formació de personal investigador de caràcter predoctoral relacionades en l'annex II.
  
Tercer
  
La dotació mensual bruta serà de 1.000 euros, lliurats a les persones beneficiàries per trimestres anticipats, sempre que siga possible.
  
La beca inclou una dotació addicional de 1.560 euros anuals, lliurada a favor de les entitats on realitza els treball d'investigació el becari o la becària, que figuren en l'annex I de la present resolució. L'esmentada dotació addicional, obligatòriament haurà de ser destinada a les despeses previstes en la base 4.2 de l'annex II de la resolució de la convocatòria que corresponga a cada cas.
  
Les entitats beneficiàries hauran de justificar correctament les ajudes complementàries davant l'òrgan que es determine per mitjà de notificació realitzada a l'entitat, abans del 31 de gener de 2005. Així mateix, i en el cas de no haver gaudit per part dels becaris de la totalitat de l'ajuda complementària, les entitats beneficiàries hauran de reintegrar l'import corresponent a la Subsecretaria de Política Pressupostària i Tresor de la Generalitat Valenciana, en el termini abans esmentat.
  
No es podrà realitzar el pagament de bestreta de les ajudes complementàries a les entitats que els és preceptiu, segons la Llei d'Hisenda Pública de la Generalitat Valenciaan, no hagueren constituït, i segons la normativa vigent, un aval bancari per la quantia corresponent. En este cas les ajudes es lliuraran després de la correcta justificació davant l'òrgan que es determine per mitjà de notificació realitzada a l'entitat, que s'haurà de realitzar, en este cas, abans de l'1 de desembre de 2004.
  
Quart
  
Els beneficiaris d'estes beques tenen l'obligació de complir les bases de les resolucions de 3 de desembre de 2001 o d'11 de desembre de 2002, abans referides, segons la convocatòria que els corresponga.
  
Cinqué
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs postestativament en reposició o plantejar directament recurs contenciós administratiu, en el terminis i davant els òrgans que s'indiquen a continuació:
  
El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent de la publicació de la present resolució.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos comptadors des del dia següent de la publicació de la present resolució.